Ohridski jězor

Ohridski jězor ( Охридско Езеро/Ochridsko ezero,  Liqeni i Ohrit) je jedyn z třoch wulkich přirodnych jězorow w Sewjernej Makedonskej a zdobom najhłubši jězor na Balkanskej połkupje (286 m). Wón je wjetši hač Prespanski a Dojranski jězor. Ohridski jězor leži na juhozapadnej hranicy mjez Sewjernej Makedonskej a Albanskej a ma přestrjeń wot 340 km². Z Ohridskeho jězora wuńdźe rěka Crni Drim, kotraž běži do Jadranskeho morja.

Na přibrjohu Ohridskeho jězora namakaja so tři wjetše města: Ohrid a Struga, kotrejž ležitej w Sewjernej Makedonskej, a Pogradec, kotryž słuša k Albanskej.

W jězorje je 17 družinow rybow žiwych, z kotrychž namaka so 10 jeničce w tutym jězorje.

 Wotkaz 

Kategorija:Jězor w Sewjernej Makedonskej
Kategorija:Jězor w Albanskej